Dokumentarfilminstruktøren Jakob Jørgensen fra JJ Film optog i 1990'erne adskillige timers interview med samlingens grundlægger, Victor Petersen. Han havde med årene erhvervet stor viden om Willumsen, og var med sin personlighed, sin journalistiske baggrund og sit store engagement i Willumsens kunst i stand til, i populær og tilgængelig form, at videregive denne viden. Historien om Willumsen-samlingen er, hvad man i Vendsyssel kalder "en god historie", skriver Fonden i sin ansøgning om 72.000 kroner til projektet. Og filmen vil være af stor betydning for museet Herregården Oddens danske besøgende. JJ Film er kendt for en række film om Kongehuset og portrætfilm om kendte danskere. Hjørring Kommune tager i næste uge stilling til om, man vil støtte filmproduktionen.

Referat:
Der kommer nu en film om Willumsen-samlingen og samlingens grundlægger Victor Petersen.  I hvert fald hvis det står til Fonden Victor Petersens Willumsen-samling på Herregården Odden.
Fonden søger nu Hjørring Kommune om støtte til filmprojektet, som selskabet JJ Film kommer til at stå bag.